Rusinai (tauta)

Rusinai (Русины) – rytų slavų tauta, gyvenanti daugiausia Rytų Karpatų teritorijoje, vadinamoje Karpatų Rusia (rytų Slovakijoje, vakarų Ukrainoje, šiaurės Rumunijoje, pietryčių Lenkijoje). Taip pat rusinų yra Vengrijoje, šiaurės Serbijoje (Voivodinoje) bei Kroatijoje (Slavonijoje). Rusinų gyvenamoje teritorijoje didžiausias miestas, Užgorodas. Rusinai kalba rusinų kalba.

Nepriklausomai nuo to, kad rusinai save identifikuoja atskira nuo ukrainiečių etnine grupe, Ukrainos valdžios institucijos nepripažįsta rusinų kaip atskiros etninės grupės, o rusėnų kalbą oficialiai laiko ukrainiečių kalbos tarme.

Istorija 
Rusinai kaip atskira etninė grupė susidarė ~XX a. pr. iš rusėnų etninės grupės, bet nepriėmė ukrainiečių etnonimo. Dauguma Ukrainos teritorijoje gyvenusių rusinų palaipsniui asimiliavosi su ukrainiečiais, tuo tarpu gyvenantys už Ukrainos ribų išlaikė savo etninę tapatybę (nors vėliau dalis taip pat save ėmė laikyti ukrainiečiais). Po I pasaulinio karo rusinai dabartinėje pietų Lenkijoje turėjo dvi trumpai gyvavusias valstybes: Lemko Respubliką ir Komančos Respubliką. Tačiau po Sen Žermeno sutarties (1919–1920 m.) šios teritorijos prijungtos prie Lenkijos. 

2007 m. Užkarpatės srities taryba pripažino rusinus kaip atskirą etninę grupę. 2012 m. Ukraina priėmė naują įstatymą, kuriuo rusėnų kalba buvo pripažinta viena iš kelių tautinių mažumų ir regioninių kalbų, tačiau 2014 m. šis įstatymas buvo atšauktas.

Skirstymas 
Rusinai skirstosi į šias etnografines grupes:
    
 Karpatų rusinai:
 dolnianai (lemakai ir lyšakai);
 verchovyniečiai;
 Prešovo rusinai:
 sotakai;
 copakai;
 krajniakai;
 Galicijos rusinai:
 lemkai;
 boikai;
 Bukovinos rusinai;
 Panonijos rusinai.

Kultūra 
Rusinai pasižymi savo spalvingais tautiniais kostiumais, bei unikalia medine sakraliąja architektūra.

Šaltiniai 

Buvę UNPO nariai

Slavai
Ukrainos gyventojai